हा पुरस्कार स्वीकारल्यानंतर अमिताभ बच्चन यांनी एक छोटंसं भाषण दिलं. यावेळी ते म्हणाले की "हा पुरस्कार देऊन तुम्ही माझा सन्मान केला आहे. लोकांना माझ्यावर भरभरून प्रेम केलं. पण तुम्ही भरपूर काम केलं आता घरी बसा. असा संकेत तर मला दिला नाही ना?" त्यांच्या या वाक्यानंतर सभागृहात हशा पिकला. 

सध्या मी अनेक प्रकल्पांत गुंतलो आहे. त्यामुळे आपला सध्या तरी निवृत्तीचा विचार नाही असं त्यांनी स्पष्ट केलं. अमिताभ बच्चन यांच्या रुपेरी पडद्यावरची कारकीर्द 50 वर्षं पूर्ण झाली. 

त्यांच्या 50 वर्षांच्या कारकीर्दीवर टाकलेली एक नजर. 

7 नोव्हेंबर 1969

50 वर्षांपूर्वी एक हिंदी फिल्म रिलीज झाली. नाव होतं - सात हिंदुस्तानी

ख्वाजा अहमद अब्बास लेखक - दिग्दर्शक असलेल्या या फिल्ममध्ये उत्पल दत्त होते. साहित्य, पत्रकारिता आणि फिल्मी जगातलं हे एक मोठं नाव होतं. 

त्यांच्या सोबतच या फिल्ममध्ये होता एक नवखा उंच, शिडशिडीत मुलगा. नाव होतं - अमिताभ बच्चन.

तेव्हा हे नाव कोणालाही माहीत नव्हतं. 

'ब्रेड ब्युटी रिव्होल्यूशन: ख्वाजा अहमद अब्बास' या आपल्या पुस्तकात दिग्दर्शक ख्वाजा अहमद अब्बास यांनी अमिताभसोबतच्या पहिल्या भेटीचा किस्सा लिहिला आहे. तो प्रसंग असा घडला होता-

ख्वाजा अहमद अब्बास : तुमचं नाव?

उत्तर : अमिताभ.

ख्वाजा अहमद अब्बास : या आधी सिनेमामध्ये काम केलंय का?

उत्तर : अजूनपर्यंत कोणी घेतलं नाही मला.

ख्वाजा अहमद अब्बास : तुमच्यात काय कमी आहे, असं वाटलं त्यांना?

उत्तर : (अनेक मोठी नावं घेत) सगळे म्हणतात, की त्यांच्या हिरोईनच्या दृष्टिनं मी फारच उंच आहे. 

ख्वाजा अहमद अब्बास : आमच्या फिल्ममध्ये ही अडचण येणार नाही. कारण या फिल्ममध्ये हिरोईनच नाही.

जेव्हा फिल्मफेअरने अमिताभना केलं रिजेक्ट…

आपल्या फिल्मसाठी अब्बासना उंच, सडपातळ, सुंदर आणि उत्साही तरुणाची गरज होती. मुख्य म्हणजे त्याला अभिनयही यायला हवा होता. 

ही गोष्ट 1969 पूर्वीची आहे. तेव्हा अमिताभ बच्चन कोलकत्याच्या 'बर्ड अँड को' कंपनीत काम करायचे. सकाळपासून संध्याकाळपर्यंत ऑफिसचं काम केल्यानंतर संध्याकाळी नाटकात काम करायचे. अमिताभना अॅक्टिंगचा नाद लागलेला होता. 

काही वर्षांपूर्वी अमिताभनी आपल्या ब्लॉगमध्ये लिहिलं होतं, "फिल्मफेअर - माधुरी मासिकाच्या स्पर्धेसाठी मी फोटो पाठवला होता. फिल्ममध्ये काम करू इच्छिणाऱ्यांसाठी हे एक चांगलं व्यासपीठ होतं. माझा फोटो रिजेक्ट झाला, यात काही... \n\nवरील लेखासाठी मला एक चांगले शीर्षक द्या.
अमिताभ बच्चन: दादासाहेब फाळके पुरस्कार स्वीकारताना अमिताभ म्हणाले...